**עוני וקו העוני ב'**

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\4QCXH50B\MC900349177[1].wmf | **פתיח**  |

**קראו את הסיפור**

במדינה דמיונית ושמה "ארץ" חיו כולם בשמחה ובששון. היה שם שפע, אושר ועושר. איש לא התלונן על מחסור, לכולם היה הכול בשפע: מזון, בגדים, פעילויות לילדים... היו שם גם טיולים מאורגנים, מדורות, עוגות טעימות ושמחות רבות לקטנים ולגדולים.

עד שיום אחד קרו שני דברים שונים ומשונים בשני מחוזות (מתוך עשרה) של "ארץ":

במחוז אחד הגיעה לראשונה הטלוויזיה, ובה שודרו פרסומות. תוך זמן קצר החלו להתלונן התושבים שהם עניים, כי אין ידם משגת לרכוש את כל המוצרים שבפרסומות. הם פנו לבקש סיוע ממחוזות אחרים, כי אין להם מחשב ולא "די-וי-די", אין להם "מעדן גמדים" ולא בגדים של "פוקס". ולמה שימשיכו לאכול דייסה וחביתה כשבפרסומת יש שניצל תירס ושניצל סויה וכל השניצלים המיוחדים בצורות של בעלי חיים? בקיצור הם גילו שהם חסרים המון דברים שבפרסומות רואים ובלי הפרסומות לא יודעים בכלל שהם קיימים.

במחוז אחר ב"ארץ" פרצה מגפה, וכל תושבי המחוז נדבקו, חלו ושכבו במיטה לפחות שישה חודשים. שישה חודשים ללא עבודה. ובנוסף, הוצאות על תרופות, אשפוז וסיוע רפואי - זאת צרה של ממש! תושבי המחוז צעקו "הצילו! אנחנו עניים! עזרו לנו באוכל, שמיכות ותרופות עד שנהיה בריאים!".

התכנסו תושבי שמונת המחוזות האחרים לטכס עצה - למי לעזור וכיצד לקבוע מי עני בממלכה?

* עזרו לתושבי "ארץ" לקבוע מי באמת עני שזקוק לעזרה. חשבו איך לקבוע אמות מידה להחלטה מי עני ומי אינו עני.
* הכינו רשימה של כל אמות המידה לעוני שנאמרו בכיתה.



|  |  |
| --- | --- |
|  | **לימוד בחברותות**  |

**מַעֲשֶׂה בְּעָנִי עָשִׁיר**

בִּשְׁכוּנַתוֹ שֶׁל מַר עוּקְבָא הָיָה עָנִי.

שֶׁהָיָה רָגִיל (מַר עוּקְבָא) לִשְׁלוֹחַ לוֹ אַרְבַּע מֵאוֹת זוּז

בְּכָל עֶרֶב יוֹם כִּיפּוּר.

יוֹם אֶחָד שָׁלַח (מַר עוּקְבָא) אֶת הַכֶּסֶף בִּידֵי בְּנוֹ.

חָזַר הַבֵּן וְאָמַר לְאָבִיו: "אוֹתוֹ עָנִי אֵינוֹ זָקוּק לַכֶּסֶף"

אָמַר לִבְנוֹ:"מָה רָאִיתָ"?

אָמַר בְּנוֹ: רָאִיתִי שֶׁמַּזְלִיפִים (מַתִּיזִים) לוֹ יַיִן יָשָׁן עַל הָרִצְפָּה (לְבִישּׁוּם הַבַּיִת)

**(התלמוד הבבלי, מסכת כתובות פרק סז ע"ב).**

1. האם ה"עני" היה באמת עני? הסבירו את תשובתכם.
2. חשבו והשלימו את הסיפור: נחשו מה היו מעשיו של מר עוקבא לאחר ששמע את בנו.
3. הקריאו את הקטעים בכיתה ובדקו עד כמה הם דומים זה לזה או שונים זה מזה.

**סוֹף הַסִּיפּוּר:**

אָמַר מַר עוּקְבָא – מְפוּנָּק הוּא כָּל כָּךְ (וְזָקוּק לְהַרְבֵּה כֶּסֶף)

הַכֶפֶּל אֶת סְכוּם הַמָּעוֹת וּשְׁלַח לְעָנִי.

1. האם הופתעתם מסופו של הסיפור?
2. האם אתם מסכימים עם מעשיו של מר עוקבא?

**פִּיקָּדוֹן**

... וּבֶאֱמֶת זֹאת הִיא עִיקָּר מִצְוַות הַצְּדָקָה

וְעָלֶיהָ מְקַבֵּל הַנּוֹתֵן הַשָּׂכָר

דַּוְוקָא בִּזְמַן שֶׁנּוֹתֵן לְעָנִי בַּדְּבָרִים וּבְפִיּוּסִים טוֹבִים (בְּמִילִּים טוֹבוֹת וּמְקַבְּלוֹת)

וְאוֹמֵר לוֹ שֶׁאֵין אֲנִי נוֹתֵן לְךָ אֶלָּא חֶלְקְךָ,

אֲשֶׁר מוּפְקָד בְּיָדִי בְּתוֹרַת פִּיקָּדוֹן (מוּפְקָד בְּיָדִי לְמִשְׁמֶרֶת)

שֶׁאֵין הָעֲנִיּוֹת מִן הָעֲבֵרוֹת (לִהְיוֹת עָנִי זֶה לֹא פֶּשַׁע) וְאֵין הָעֲשִׁירוֹת מִן הַזְּכִיּוֹת...

מִן הַדִּין, אֵין לוֹ לֶעָשִׁיר, שֶׁכַּר

עַל עָצַם הַצְּדָקָה וְהַמְתָּנָה שֶׁנּוֹתֵן,

כֵּיוָון שֶׁהוּא אֵינוֹ אֶלָּא כְּמַחֲזִיר הַפִּיקָּדוֹן.

**(מתוך "שבט יהודה" לרבי יהודה בן אמויאל. רבי יהודה בן אמויאל, 1911- 1828, מחכמי מרוקו, דיין לקהילות תארודנת ומוגדור).**

1. מי הפקיד את הרכוש בידי העשיר לתת אותו לעני?
2. אם רכוש האדם הוא פיקדון מאלוהים, האם הוא חייב לתת צדקה?

|  |  |
| --- | --- |
| C:\Documents and Settings\haya\Local Settings\Temporary Internet Files\Content.IE5\OAVT9ZLL\MC900355335[1].wmf | **פעילות סיכום**  |

חזרו לסיפור הדמיוני שקראתם בתחילת השיעור:

* האם תושבי שני המחוזות היו עניים לדעתו של מר עוקבא? נמקו את תשובתכם.
* אם תושבי מדינת "ארץ" היו קוראים את דבריו של ר' יהודה בן אמויאל, האם היו משנים את דעתם?